armvectores/hy_wikipedia_2023 huggingface dataset:
50 (ալբոմ)

50, բրիտանական սոուլ և փոփ երգիչ Ռիք Էսթլիի յոթերորդ ստուդիական ալբոմն է, որը թողարկվել է 2016 թվականի հունիսի 10-ին BMG լեյբլով։ Թողարկվել է 10 տարի դադարից հետո, նախորդ ալբոմը թողարկվել է 2005 թվականին։ Բրիտանական շքերթներում ալբոմը հասավ առաջին հորիզոնականներին և կրկնեց իր Whenever You Need Somebody ալբոմի հաջողությանը։


== Քննադատների մեկնաբանություններ ==
Քննադատներն ընդհանուր առմամբ դրական արձագանքեցին ալբոմին, սակայն նշել են, որ նրան չի հաջողվել «գլխից վերև ցատկել», իսկ նրա ամբողջ հաջողությունները Բրիտանիայում, ամենայն հավանականությամբ, պայմանավորված էր կարոտախտով և մեմով` երգչի մասնակցությամբ։ Քննադատները դրական են գնահատել նաև այն, թե ինչպես է Էսթլին օգտագործում իր ձայնը և դրան համապատասխան երջեր է գրում։


== Ալբոմի թողարկման պատմություն ==
2013 թվականին պլանավորվել է «My Red Book» ալբոմի թողարկումը։ Ալբոմի համար ձայնագրվել են բոլոր ստեղծագործությունները, սակայն մինչև թողարկումը, այն հետաձգվել է։ «Let It Rain» և «I Like The Sun» ստեղծագործությունները մտել են նոր ալբոմի մեջ։
2016 թվականի ապրիլի 6-ին Ռիք Էսթլին հրապարակեց իր պաշտոնական YouTube-ի էջում «Keep Singing» երաժշտական տեսահոլովակը։ Հոլովակում կային Ռիք Էսթլիի ելույթների կադրերը, որի վրա դրած էր երգի ստուդիական ձայնագրությունը։ Նա անվան ընտրությունը մեկնաբանել է, ասելով, որ այդ տարին լրանում է նրա 50-ամյակը։ Առաջին սինգլը լավ է ընդունվել ժողովրդի կողմից։
Մայիսի 13-ին թողարկվել է երկրորդ սինգլը՝ «Angels on My Side»։ Սակայն, ի տարբերություն առաջին սինգլի, որի տեսահոլովակում բեմական ելույթ կար, այս տեսահոլովակում լիամետրաժ տեսահոլովակ է նկարահանվել, որը թողարկվել է հունիսի 9-ին YouTube-ում, հաջորդ օրը վաճառքի դրվեց ալբոմը։
2016 թվականի հուլիսի 19-ին թողարկվել է «Dance» սինգլը, սեպտեմբերի 7-ին YouTube-ում հայտնվեց երգի տեսահոլովակը/։


== Ստեղծագործությունների ցանկ ==
Ալբոմ 50 պարունակում է 12 ստեղծագործություն։ Երաժշտության և տեքստի հեղինակը Էսթլին է, նաև նա է նվագել բոլոր երաժշտական գործիքները ձայնագրման ժամանակ։


== Վաճառք և շքերթներ ==
Ալբոմը սկսել է առաջին հորիզոնականից UK Albums Chart-ում, առաջին շաբաթը վաճառվել է 23 691 օրինակ։ 50 դարձավ Ռիք Էսթլիի երկրորդ ալբոմը, որը գրավել է առաջին տեղը բրիտանական շքերթներում։ 2016 թվականի հուլիսի 8-ին, վաճառվել է 60 000 օրինակ, ալբոմը ստացավ արծաթե սերտիֆիկատ։


== Ծանոթագրություններ ==


== Արտաքին հղումներ ==
«Ռիք Էսթլիի պաշտոնական կայք» 
50 AllMusic կայքում
Վերջույթ (ոճաբանություն)

Վերջույթ, էպիֆորա (հին հունարեն՝ ἐπιφορά - «հավելում, կրկնություն»), գեղարվեստական խոսքի արտահայտչամիջոց, ոճական կամ շարահյուսական ֆիգուր․ առանձին բառերի կամ արտահայտությունների կրկնությունը խոսքի հատվածի վերջում՝ իմաստային խորք, հնչերանգ և հուզական շեշտ հաղորդելու նպատակով։ Օրինակ, Եղիշե Չարենցի «Ինչքան որ հուր կա իմ սրտում - բոլորը քեզ» տողով սկսվող քառյակը, որտեղ կրկնվում է «բոլորը քեզ» կապակցությունը։
Զաք Ռենդոլֆ

Զաքարի Ռենդլոֆ (անգլ.՝ Zachary Randolph, հուլիսի 16, 1981(1981-07-16), Marion, Ինդիանա, ԱՄՆ), ամերիկացի նախկին բասկետբոլիստ, ծանր հարձակվող։ Առավել նշանակալի ակումբային կարիերա է ունեցել Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» և «Մեմֆիս Գրիզլիս» ակումբում՝ որպես ծանր հարձակվող։
Ծնվել է Մերիոն բնակավայրում (Ինդիանա նահանգ)։ Դպրոցական կարիերան անցկացրել է Մերիոնի ավագ դպրոցում, որից հետո հանդես է եկել Միչիգանի նահագային համալսարանի բասկետբոլային թիմում։ Համալսարանում մեկ կիսամյակ անցկացնելուց հետո ընտրվել է 2001 թվականի NBA դրաֆթի առաջին ռաունդի 19-րդ ընտրությամբ՝ «Պորտլենդ Թրեյլ Բլեյզերսի» կողմից։
Մասնագիտական կարիերայի ընթացքում երկու անգամ ճանաչվել է NBA աստղ (All-Star), ընդգրկվել «All-NBA» խորհրդանշական հավաքականում, ինչպես նաև 2003-04 մրցաշրջանի ավարտին արժանացել ամենակատարելագործված բասկետբոլիստի մրցանակին։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2008-05-02 at the Wayback Machine.(անգլ.)Կատեգորիա:Սակրամենտո Քինգսի բասկետբոլիստներ
Դերսի

Դերսի (ֆր.՝ Dercy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մարլ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02260 .


== Բնակչություն ==
2010 թվականին բնակչությունը կազմել է 367 մարդ։


== Տնտեսություն ==
2010 թվականի տվյալներով 207 աշխատունակ տարիքի մարդկանցից (15-64 տարեկան) 234 -ը տնտեսապես ակտիվ էին, 110 -ը անգործունակ (Ակտիվության ցուցանիշը — 70,0 %, 1999 թվականին եղել է՝ 64,5%)։ 145 աշխատունակ բնակիչներից 140 -ը աշխատում էին (87 տղամարդ և 53 կին), անաշխատանք էին 5-ը (1տղամարդ և 4 կին)։
62 անգործունակ մարդկանցից 12-ը աշակերտներ կամ ուսանողներ են, 20-ը թոշակառու, 30-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Дерси (ֆր.)
Չուևկա (գյուղ, Դոբրինսկի շրջան)

Չուևկա (ռուս.՝ Чуевка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիգնե Բաումանե

Սիգնե Բաումանե (լատիշ․՝ Signe Baumane, օգոստոսի 7, 1964(1964-08-07), Աուցե, Լատվիա), լատվիացի մուլտիպլիկատոր, գեղանկարիչ, իլյուստրատոր, գրող։ Կինոարվեստի և գիտության ակադեմիայի անդամ է, Նյու Յորքի կինոարվեստի հիմնադրամի խորհրդի անդամ (2005 թ.): Սիգնե Բաումանեն նաև մանկավարժ է, 2000-2002 թթ. դասավանդել է Փրաթ ինստիտուտում։


== Կենսագրություն ==
Սիգնե Բաումանեն ծնվել է Լատվիայի Աուցե քաղաքում, մեծացել է Տուկումսում և Սախալինի կղզում։ Ամուսնացած է եղել  նկարիչ, իմպրեսարիո Յուրի Գավրիլենկոյի և շվեդ մուլտիպլիկատոր Լաս Փերսոնի հետ։ 14 տարեկանում տպագրության համար նյութեր է գրել։  1989 թվականին ավարտել է Մոսկվայի համալսարանի փիլիսոփայության ֆակուլտետը։


=== Գործունեություն ===
Որպես մուլտիպլիկատոր աշխատել է 1989 թվականից, եղել Dauka Animation Studio-ի մուլտիպլիկատորը։ Հաջորդ մի քանի տարիների ընթացքում տեղական հեռուստատեսությունը հեռարձակել է Բաումանեի նախագծած մի քանի անիմացիոն գովազդներ։ 1991 թվականին Բաումանեն նկարահանել է իր առաջին անիմացիոն ֆիլմը՝ «The Witch and the Cow». եղել է ֆիլմի սցենարիստը, ռեժիսորը, դիզայնեը և մուլտիպլիկատորը։
Երկու տարի Մոսկվայում զբաղվել է մանկական գրքերի նկարազարդմամբ, ապա 1993 թվականին Ռիգայում կրկին զբաղվել մուլտիպլիկացիայով, նկարազարդությամբ և բեմական դիզայնով։ 1995 թվականի սեպտեմբերին տեղափոխվել է Նյու-Յորք, Բիլ Փլիմփթոնի հետ աշխատել որպես արտադրության մենեջեր, ստիլիստ։
1998 թվականին վերսկսել է աշխատանքը որպես անկախ անիմատոր, նկարահանել մի քանի ֆիլմեր։ Դրանցից երկուսը, Woman and Veterinarian («Կանայք և անասնաբույժները») նկարահանվել է Լատվիա կատարած այցերի ժամանակ, մնացածը նկարահանվել են Նյու Յորքում։
Սիգնե Բաումանը նախաձեռնել և ղեկավարել է մի շարք անկախ անիմացիոն ծրագրեր։ Պատրիկ Սմիթի և Բիլ Փլիմփթոնի հետ միասին կազմում են Square Footage Films նյույորքյան անկախ անիմատորներից բաղկացած խմբի առանցքը, որն ինքնակամ հրապարակում և տարածում, բաշխում է իրենց սեփական DVD-ները։
Մուլտիպլիկացիայից բացի, Բոմանեն գեղանկարիչ է և ստեղծել է բազմաթիվ նկարներ ու քանդակներ, պատկերազարդել է մանկական գրքեր։


== Մրցանակ ==
Գուգենհայմ կրթաթոշակ արվեստի բնագավառում բացառիկ ստեղծագործական ունակությունների համար, 2017 թ.


== Ֆիլմագրություն ==


=== Անիմացիոն կարճամետրաժ ֆիլմեր ===
The Witch And The Cow (1991)
Tiny Shoes (1993)
The Gold Of The Tigers (1995)
Love Story (1998)
The Threatened One (1999)
Natasha (2001)
Five Fucking Fables (2002)
Woman (2002)
Dentist (2005)
Five Infomercials For Dentists (2005)
Teat Beat Of Sex (2007)
Veterinarian (2007)
The Very First Desire Now and Forever (2007)
Teat Beat Of Sex: Episodes 8,9,19,11 (2007)
Birth (2009)


=== Անիմացիոն գործեր ===
Rocks in My Pockets (2014)


=== Ժողովածու (DVD) ===
Avoid Eye Contact Vol. 1
Avoid Eye Contact Vol. 2
Ten Animated Films by Signe Baumane
Teat Beat of Sex


=== Երաժշտական տեսահոլովակներ ===
Cousin Joe Twoshacks - "Tarzan" (2014)


== Ծանոթագրություններ ==


== Արտաքին հղումներ ==
Պաշտոնական կայք
Teat Beat of Sex website
Online art gallery
Internet Movie Database
Rocks in My Pockets official website
Բանկի իրացվելիություն

Բանկի իրացվելիություն, բանկի վճարունակությունը, այսինքն՝ ժամանակին և առանց կորուստների ավանդատուների և պարտատուների հանդեպ իր պարտավորությունների կատարելը։ Բանկը համարվում է իրացվելի, եթե նրա իրացվելի ակտիվների գումարը բավարար է ընթացիկ պարտավորությունները ժամանակին կատարելու համար։ Իրացվելի բանկի համար մատչելի են այն միջոցները, որոնք նա կարող է ներգրավել խելամիտ գնով և հենց այն պահին, երբ դրանք անհրաժեշտ են։ Այսպիսի իրավիճակը հուշում է, որ բանկը կա՛մ տնօրինում է իրացվելի միջոցների անհրաժեշտ գումարի, կա՛մ դրանք կարող է ստանալ փոխառությունների, ակտիվների վաճառքի միջոցով։ Սակայն իրացվելիության անբավարար մակարդակի դեպքում առևտրային բանկերը սովորաբար ունենում են ֆինանսական դժվարություններ, աստիճանաբար սկսում են կորցնել ավանդներ, ինչը փոքրացնում է վերջիններիս կանխիկ միջոցները և ստիպում հրաժարվել առավել բարձր իրացվելի արժեթղթերից։
Վերոնշյալ իրավիճակում բանկերը մեծ դժվարությամբ են տրամադրում փոխառություններ սնանկացման եզրին գտնվող բանկերին։ Փոխառություններ տրամադրելու դեպքում էլ պարտադիր վերցնում են գրավ և սահմանում բարձր տոկոսներ, ինչն էլ ավելի է մեծացնում դրանց ծախսերը։
Բանկի իրացվելիությունը կախված է տվյալ բանկի ակտիվների և պասիվների ընթացիկ հավասարակշռության աստիճանից։ Իրացվելիությունն ապահովելու նպատակով առևտրային բանկի ակտիվների կառուցվածքը պետք է համապատասխանի իրացվելիության որակական պահանջներին։


== Գրականություն ==
Լ․ Հ․ Բադանյան, Ֆինանսներ և վարկ ուսումնական ձեռնարկ, Երևան 2003 թ․։
Ա․ Հ․ Բայադյան, ֆինանսա-վիճակագրական բացատրական բառարան, Երևան, «Լիմուշ» հրատարակչություն 2008 թ․։ ISBN 978-9939-805-14-6
Ռ․ Ա․ Թովմասյան, Տնտեսագիտության տեսություն, Հարցեր և պատասխաններ, Երրորդ լրացված, վերամշակված հրատարակություն, Երևան, «Աստղիկ գրատուն» հրատարակչություն 2007 թ․։ ISBN 99941-51-12-6
Լ․ Հ․ Բադանյան, Ֆինանսներ, դրամաշրջանառություն և վարկ, Երևան 2003 թ․։ ISBN 99930-2-773-1
Սառա Գավրոն

Սառա Գավրոն (անգլ.՝ Sarah Gavron, ապրիլի 20, 1970(1970-04-20), Միացյալ Թագավորություն), բրիտանացի ռեժիսոր։


== Կենսագրություն ==
Սառա Գավրոնը ծնվել է բրիտանական տպագրական բիզնեսի միլիոնատեր, բարերար, աշխատանքի հարատև պեր Ռոբերտ Գավրոն բարոն Գավրոնի և Լոնդոնի պառլամենտի անդամ, Լոնդոնի նախկին փոխքաղաքապետ Նիքի Գավրոնի ընտանիքում։ Սառան սովորել է Աղջիկների Կամդեն քոլեջում։ Անգլերենի բակալավրի աստիճան 1992 թվականին ստացել է Յորքի համալսարանից, կինոգիտության մագիստրոսի աստիճան ստացել է Հերիոթ-Ուաթ համալսարանի Էդինբուրգի գեղարվեստի քոլեջից։ Շուրջ 3 տարի աշխատել է BBC-ում։ Այնուհետև սովորել է Լոնդոնի Ազգային ֆիլմերի և հեռուստատեսության դպրոցի լիամետրաժ ֆիլմերի ռեժիսուրայի բաժնում։
Դերասան Ռաֆի Գավրոնը Սառայի խորթ եղբոր՝ Սիմոն Գավրոնի որդին է։


== Գործունեություն ==
Գավրոնն իր կարիերան սկսել է որպես վավերագրական ֆիլմերի ռեժիսոր, մի դաշտ, որը կարծես «ավելի մատչելի է այդ պահին», սակայն շարունակել է նաև նկարահանել պատմողական ֆիլմեր։ Առաջին լիամետրաժ ֆիլմը նկարել է 2007 թվականին Բրիտանացի վիպասան Մոնիկա Ալիի «Brick Lane» համանուն վեպի հիման վրա։
2015 թվականին նկարել է Suffragette ֆիլմը, որտեղ աշխատանքային սուֆրաժիստուհու դերը խաղում է Քերի Մելիգանը։ 2015 թվականի մարտին ֆիլմը ձեռք է բերել Focus Features կինոընկերությունը։ Ֆիլմի պրեմիերան տեղի է ունեցել 2015 թվականին Telluride կինոփառատոնի ժամանակ։


== Կոչումներ և տիտղոսներ ==
Ապրիլի 6, 1970 թ. - օգոստոսի 6, 1999 թ.՝ Միս Սառա Գավրոն
Օգոստոսի 6, 1999 թ. - առ այսօր՝ Պատվելի Սառա Գավրոն


== Ֆիլմագրություն ==
The Girl in the Lay-By (2000)
Losing Touch (2000)
This Little Life (2003) (TV)
Brick Lane (2007)
Village at the End of the World (2013)
Suffragette (2015)


== Մրցանակներ ==
Սառա Գավրոնը 2007 թվականին որպես լավագույն ռեժիսոր առաջադրվել է Բրիտանական կինոակադեմիայի և Բրիտանական անկախ ֆիլմերի մրցանակների՝ «Brick Lane» (Աղյուսե նրբանցք) ֆիլմի համար։ Բրիտանական կինոյի Դինարդ կինոփառատոնում լավագույն սցենարի համար ֆիլմն արժանացել է արծաթե հիչքոքի։ «Suffragette» ֆիլմի համար Հեմփթոն միջազգային կինոփառատոնում արժանացել է «Tangerine Entertainment Juice» մրցանակի, ինչպես նաև Mill Valley կինոփառատոնի հանդիսատեսի մրցանակի՝ որպես ռեժիսոր։


== Ծանոթագրություններ ==


== Արտաքին հղումներ ==
Sarah Gavron Internet Movie Database կայքում
Ադիլա

Ադիլա (էստ․՝ Adila), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Աստվածածին եկեղեցի (Երուսաղեմ)

Տառապանքի տիրամոր եկեղեցի (եբրայերեն՝ כנסיית גבירתנו הדואבת‎), հայ կաթողիկե եկեղեցի և քրիստոնեական ուխտագնացության վայր Երուսաղեմի Հին քաղաքի մահմեդական թաղամասում՝ Առյուծի դարպաս տանող ճանապարհին, Դամասկոսյան դարպասից և ավստրիական պանդխտահյուրանոցից ոչ հեռու։ Իրենից ներկայացնում է համալիր, որի մեջ ներառված են հայկական պանդխտահյուրանոցը, Վշտագին Աստվածածնի մատուռը և Երուսաղեմի հայ կաթոլիկ պատրիարքարանի կենտրոնակայանը։ Եկեղեցին գտնվում է Խաչի ճանապարհի երրորդ կանգառում՝ Վիա Դոլորոզայի վրա։ Տաճարը կառուցվել է այն վայրում, որտեղ, ենթադրաբար, կայացել է Հիսուս Քրիստոսի հանդիպումը մոր հետ Գողգոթա տանող ճանապարհին:


== Պատմություն ==

Եկեղեցու տակ գտնվող դամբարանում կա 4-ից 6-րդ դարի հատակային խճանկար, որը հավանաբար մնացել է բյուզանդական եկեղեցուց, որի  ստույգ  ծագումը հաստատված չէ։
Առաջին կաթոլիկ եկեղեցին կառուցվել է բյուզանդական եկեղեցու տեղում 12-րդ դարում՝ Երուսաղեմի թագավորության օրոք։ 13-րդ դարում մահմեդականները զավթեցին եկեղեցին։ Ուխտավորները հայտնում են 15-րդ դարում տեղի ունեցած  ավերածությունների մասին:
17-րդ դարում եկեղեցու մնացորդները ոչնչացվեցին և այդ վայրում մահմեդականները կառուցեցին «Համամ ալ-Սուլթան» բաղնիքը։
1876 թվականին հայ կաթողիկե եկեղեցին գնել է շենքը և վերակառուցել եկեղեցին 1881 թվականին՝ օգտագործելով եկեղեցու միջնադարյան մնացորդները որպես դամբարան։ Տաճարը լևանտական նեոբյուզանդական էտյուդի տիպիկ շինություն է՝ խաչաձև գմբեթով և խաչաձև եկեղեցու տեսքով։
Տառապանքի տիրամոր եկեղեցին վերականգնվել է գեներալ Անդերսի բանակի զինվորների ջանքերով։ Դրսի դռան բարձրաքանդակը ցույց է տալիս մոր և որդու հանդիպումը։ Այն ստեղծել է լեհ քանդակագործ Թադեուշ Զելինսկին, ով այդ բանակի սպա է եղել։ 
Դամբարանն ունի քառակուսի հատակագիծ, որի գմբեթը բարձրանում է սյուների վրա և ունի երեք կիսաշրջանաձև ելուստներ։ Սա ցույց է տալիս խաչակիրների ժամանակաշրջանի բնորոշ ճարտարապետական ոճը։ Դամբարանի ելքը եկեղեցու կողային մատուռից է։
20-րդ դարում կառուցվել է նոր մատուռ։
1981 թվականից տաճարը համարվում է  ՅՈՒՆԵՍԿՕ-ի համաշխարհային ժառանգության օբյեկտ։


== Գտնվելու վայր և գործառույթներ ==
Շենքը ներառում է Մարիամ Աստվածածնին նվիրված մատուռը, այդ պատճառով էլ այն կոչվել է նրա պատվին՝ Տխրության Տիրամոր անունով։ Լինելով Երուսաղեմի Հայ Կաթողիկե պատրիարքական աթոռի և Հայ Կաթողիկե եկեղեցու Երուսաղեմի և Ամմանի աթոռանիստ վայր, Արևելյան կաթողիկե հատուկ եկեղեցին sui iuris լիովին հաղորդակցվում է Հռոմի Պապի և Կաթոլիկ եկեղեցու հետ, եկեղեցու շենքը ունի մայր  տաճարի կարգավիճակ։ Այս հաստատությունը համարվում է նաև հայկական պանդխտահյուրանոց Երուսաղեմում։


== Գրականություն ==
Отмар Киль, Макс Кюхлер: места и пейзажи Библии: руководство и учебный путеводитель по Святой Земле. Том 4, Vandenhoeck & Ruprecht, 2007, ISBN 978-352550170-2, с. 406 (Jerusalem: ein Handbuch und Studienreiseführer zur Heiligen Stadt, Том 42 at Google Books, без иллюстраций).
Эрхард и Андреа Горыс: путеводитель по искусству Дюмона: священная земля: 10 000-летняя культурная страна между Средиземным морем, Красным морем и Иорданом.


== Ծանոթագրություններ ==


== Աղբյուրներ ==
Kapelle von der Ohnmacht Unserer Lieben Frau на Israelmagazin.de
Օր լեռներ

Օրե լեռներ (գերմ.՝ Erzgebirge, Չեխական Հանրապետությունում՝ Կրուշե–Գորի չեխ․՝ Krušné hory), լեռնաշղթա Կենտրոնական Եվրոպայում, որը ձևավորում է բնական սահման Սաքսոնիայի (Գերմանիայի մարզ) և Բոհեմիայի միջև։ Լեռնաշղթայի հյուսիսային մասով անցնում է Չեխիայի և Գերմանիայի պետական սահմանները։ Ամենաբարձր լեռներն են՝ Ֆիխտելբերգը (1215 մ) և Կլինովեցը (1244 մ)։


== Պատմություն ==

Օրե լեռներից հանքաքարի արդյունահանումը սկսվել է հին ժամանակներում, ինչը վկայում են շահագործման հետքերը և այդ շրջանում խարամային անագի հողաշերտերը, երկաթի հանքաքարի հանքավայրերը՝ Ֆորտլանդում,Թյուրինգիայում և Սաքսոնիայում։
1168 թվականին Ֆրայներգ լեռի հանքավայրերից արդյունահանել են անագ և արծաթ։ Անագի հանքավայրի առաջին շահագործումը տեղի է ունեցել 1440 թվականին։ 15-րդ դարից ի վեր մշակվել են հանքերակային անագ և Ֆրեյբերգ հանքավայրում բազմաթիվ կապար-արծաթե միջուկներ։
Առավելագույն արդյունահանումը վերաբերում է 1450-1550 թվականներին, երբ շահագործման են ենթարկել՝ անագի Ալտենբերգ հանքավայրը, արծաթի՝ Մարիենբերգ, Շնայբենբերգ, Օբերվիզենտալ, Յահիմովը հանքավայրերը։ Երեսնամյա պատերազմից (1618-48) հետո տեղի ունեցավ արդյունահանության անկում։
18–րդ դարում աստիճանաբար Ֆրայբերգ լեռան շրջանում արդյունահանությունը ընդլայնվում է, որտեղ 1765 թվականին հիմնադրվում է լեռնային ակադեմիա։ Երկաթի հանքաքարեր են արդյունահանվել Օրե լեռների արևմտյան շրջաններում, իսկ կասիտերիտի և վոլֆրամիտի հանքաքարեր՝ արևելյան շրջանում։ Բացի այդ, տարբեր ժամանակներում արդյունահանվել են բիսմութ, կոբալտ, նիկել, արծաթ՝ Շնեեբերգ, Գրոբ, Օլով, Պրշիսեչնիցե և այլն շրջաններից։
1945 թվականից հետո ուրան հանքարդյունահանվեց (Վիսմուտ ընկերություն)։ Ֆրայբերգի հանքավայրի կապար-արծաթե հանքատեսակի արդյունահանումը դադարեցվել է 1960-ական թվականներին։
Օրե լեռները հայտնի են ժողովրդական արվեստով, հատկապես փայտի վրա փորագրմամբ և խաղալիքների արտադրությամբ (ընկույզ ջարդելու ունելիք), և ավանդական Սուրբ Ծննդյան զարդերով՝ Սուրբ Ծննդյան բուրգեր, սուրբծննդյան տիկնիկարկղ, հրեշտակներ և այլն։


== Համայնապատկեր ==


== Ծանոթագրություններ ==


== Արտաքին հղումներ ==
Ore Mountains article at www.britannica.com
UNESCO World Heritage Project "Montanregion Erzgebirge" Archived 2008-10-10 at the Wayback Machine.
Ore mountains tourist website for the Czech Ore Mountains
Animation of geological formation of the Ore Mountains Archived 2007-09-29 at the Wayback Machine.
http://www.westerzgebirge.com/htm/erzgebirge-personen.htm
Peakware.com Archived 2012-10-12 at the Wayback Machine.
Эдвард Эрлих "Минеральные месторождения в истории человечества" Archived 2008-10-13 at the Wayback Machine.
Կանտալոպս

Կանտալոպս  (իսպ.՝ Cantallops), մունիցիպալիտետ Իսպանիայում։ Գտնվում է Ժիրոնա պրովինցիայում, Կատալոնիա ինքնավար համայնքի կազմում։


== Արտաքին հղումներ ==
Պաշտոնական էջ
Sitio web de la página del Ayuntamiento de Cantallops
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Տարանտո գավառի կոմունաներ

Հետևյալ աղյուսակը ներկայացնում է Իտալիայի Ապուլիա մարզի Տարանտո գավառի 29 կոմունաները։


== Աղբյուրներ ==
ISTAT-Վիճակագրության ազգային ինստիտուտ
Չերքեզ Դավթյան

Չերքեզ Նիկոլայի Դավթյան (1921, Դահրավ, Խոջալուի շրջան), հայ մանկավարժ, ԽՄԿԿ անդամ (1943), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Չերքեզ Դավթյանը ծնվել է 1921 թվականին, Լեռնային Ղարաբաղի Ստեփանակերտի շրջանի Դահրավ գյուղում։ 1940 թվականին ավարտել է Շուշիի մանկավարժական տեխնիկումը և անցել մանկավարժական աշխատանքի։
1941 թվականի ապրիլին զորակոչվել է բանակ և գործուղվել ռազմաքաղաքական ուսումնարան։ Ուսումնարանը չավարտած՝ սկսվել է պատերազմը։ Դավթյանի մարտական ուղին հարուստ է և հերոսական՝ Ստալինգրադ, Դնեպրի անցում, 1-ին և 4-րդ ուկրաինական ռազմաճակատներ, Բեռլին, Պրագա։
Մարտական ծառայությունների համար 1943 թվականին նա ընդունվել է ԽՄԿԿ շարքերը, ստացել է լեյտենանտի կոչում, արժանացել կառավարական պարգևների, այդ թվում՝ Կարմիր աստղի շքանշանի, «Մարտական ծառայությունների համար», «Ստալինգրադի պաշտպանության համար», «Բեռլինի գրավման համար», «Պրագայի ազատագրման համար» և այլ մեդալների։
Պատերազմից հետո Դավթյանը իր ծննդավայրում անցել է մանկավարժական աշխատանքի։ 1952 թվականին նա նորից զորակոչվել է բանակ և նշանակվել 89-րդ հայկական Թամանյան դիվիզիայի 1078-րդ հրետգնդում մարտկոցի հրամանատարի քաղգծով տեղակալ։ 1955-1971 թվականներին աշխատել է զինկոմիսարիատում որպես բաժնի պետ։ 1972 թվականից  Դավթյանը միջնակարգ դպրոցում եղել է զինղեկ (սկզբում Երևանի Սպանդարյանի շրջանի № 24 , ապա Շահումյանի շրջանի № 138 դպրոցներում)։


== Պարգևներ ==
Կարմիր աստղի շքանշան
«Մարտական ծառայությունների համար» մեդալ
«Ստալինգրադի պաշտպանության համար» մեդալ
«Բեռլինի գրավման համար» մեդալ
«Պրագայի ազատագրման համար» մեդալ


== Ծանոթագրություններ ==
Without Me (երգ, Հոլզի)

Without Me (հայ. «Առանց ինձ»)՝ ամերիկացի երգչուհի և երգերի հեղինակ Հոլզիի երգը նրա ներկայացվող երրորդ ստուդիական ալբոմի համար։ Սինգլը թողարկվել է 2018 թվականի հոկտեմբերի 4-ին Capitol Records լեյբլում։ Թրեքը հասել է առաջին հորիզոնականին ԱՄՆ-ում և պլատինե կարգավիճակ է ստացել Ավստրալիայում, Կանադայում և ԱՄՆ-ում։


== Երաժշտական տեսահոլովակ ==
Երաժշտական տեսահոլովակը նկարահանել Է ռեժիսոր Քոլին Թիլերը, իսկ պրեմիերան կայացել է 2018 թվականի հոկտեմբերի 29-ին։
2019 թվականի հունվարի 9-ին Յություբ-ում հայտնվել է տեսանյութը, որն առաջին անգամ հրապարակվել է Spotify-ում 2018 թվականի հոկտեմբերի 12-ին։ Եվ արդեն մեկ շաբաթ անց սինգլը կրկին զբաղեցրեց առաջին տեղը Billboard Hot 100-ի հիթ-շքերթում։


== Ձայնագրության մասնակիցներ ==
Ըստ Tidal-ի տեղեկությունների։

Հոլզի ՝ վոկալ
Louis Bell ՝ պրոդյուսեր, հնչյունային ինժեներ, ծրագրավորում
Serban Ghenea ՝ ստեղնային
John Hanes ՝ ստեղնային օգնական
Chris Gehringer ՝ մաստերինգ ինժեներ


== Չարթեր ==


== Հավաստագրում ==


== Ծանոթագրություններ ==


== Արտաքին հղումներ ==
 «Without Me»  (Live From The Victoria’s Secret 2018 Fashion Show) 2018 թվականի դեկտեմբերի 3-ին
 «Without Me»  (պաշտոնական վիդեոտեսահոլովակ) 2018 թվականի հոկտեմբերի 29-ին
 «Without Me»  (Halsey-ն և Jade Chynoweth-ը The Voice 2018 մրցույթի պարային ֆինալում) 2018 թվականի դեկտեմբերի 19-ին
 «Without Me»  (Live MTV EMA 2018-ի շոույի ժամանակ) 2018 թվականի նոյեմբերի 12-ին
Ջեյմս Ալգար

Ջեյմս Ալգար  (անգլ.՝ James Algar, հունիսի 11, 1912(1912-06-11), Մոդեստո, Կալիֆոռնիա, ԱՄՆ - փետրվարի 26, 1998(1998-02-26)[…], Քարմել բայ Սի, Մոնտերե շրջան, Կալիֆոռնիա, ԱՄՆ), ամերիկացի կինոռեժիսոր, սցենարիստ, պրոդյուսեր և մուլտիպլիկատոր, որն աշխատել է Ուոլթ Դիսնեյում։ Վայրի բնության մասին նրա ռեժիսորական աշխատանքները արժանացել են 8 «Օսկար» մրցանակի։ 1998 թվականին ստացել է «Disney Legends Award» մրցանակը։


== Կենսագրություն ==
Ալգարը ծնվել է Կալիֆոռնիա նահանգի Մոդեստո քաղաքում, սովորել է Սթենֆորդի համալսարանում, եղել է ուսանողական հումորային ամսագրի խմբագիր։ Ջիմը ամսագրի համար նկարազարդումներով անելով՝ հետաքրքրվել է անիմացիայով,  1934 թվականին լրագրողի դիպլոմը ստանալուց հետո աշխատանքի է անցել Ուոլթ Դիսնեյ ստուդիայում։ Որպես մուլտիպլիկատոր աշխատել է «Սպիտակաձյունիկը և յոթ թզուկները» մուլտֆիլմի վրա։
Ալգարը մուլտիպլիկատորի աշխատանքից անցում է կատարել ռեժիսուրային, ստեղծել է «Կախարդի աշակերտը», որը դարձել է «Ֆանտազիա» դասական մուլտիպլիկացիոն ֆիլմի էպիզոդը, որը պատմում է Միկի Մաուսի արկածների մասին։ Ջիմը նաև աշխատել է «Բեմբի» մուլտֆիլմի էպիզոդների վրա, իսկ Երկրորդ համաշխարհային պատերազմի տարիներին ВВС-ի համար նկարահանել է «Ուժի միջոցով հաղթանակ օդում» վավերագրական ֆիլմը։
Պատերազմից հետո Ուոլթ Դիսնեյը սկսել է ֆիլմեր նկարահանել վայրի բնության մասին, և  ստուդիայի այս ժանրում գլխավոր ռեժիսորը դարձել է Ջիմ Ալգարը, որը ստուդիային 8 «Օսկար» մրցանակ է բերել։ Նրա ֆիլմերից մեկն է դարձել «Սպիտակ պարապուտը», լայնորեն հայտնի է որպես զանգվածային արտագաղթի ժամանակ լեմմինգների ինքնասպանության առասպելի ֆաբրիկացիա։ Արտագաղթի և ինքնասպանության ողջ տեսարանն ամբողջությամբ բեմադրված է։
1960-ականներին Ալգարը աշխատել է «Դիսնեյի զարմանալի աշխարհը» հեռուստասերիալի վրա։ Ջիմը նախագծել է նաև պարոն «Պարոն Լինքոլնի մեծագույն պահերը»  ատրակցիոնը 1964 թվականի համաշխարհային ցուցահանդեսի համար և մասնակցել է Դիսնեյլենդի ստեղծմանը։
43 տարի աշխատելով Ուոլթ Դիսնեյի ստուդիայում՝ Ալգարը թոշակի է անցել 1977 թվականի հոկտեմբերի 31-ին։


== Ընտրված ֆիլմագրություն ==
1937՝ Սպիտակաձյունիկը և յոթ թզուկները — անիմատոր
1940՝ Ֆանտազիա («Կախարդի աշակերտը» էպիզոդ) — ռեժիսոր
1948՝ Փոկերի կղզի — ռեժիսոր
«Օսկար» մրցանակ լավագույն կարճամետրաժ ֆիլմի համար
1949՝ Իկաբոդի և պարոն Թոդի արկածները — ռեժիսոր
1950՝ Բիվեր Վելլիում — ռեժիսոր
«Օսկար» մրցանակ լավագույն խաղարկային կարճամետրաժ ֆիլմի համար
Բեռլինի առաջին միջազգային կինոփառատոնի մրցանակ՝ լավագույն վավերագրական ֆիլմ անվանակարգում
1951՝ Արջերի երկիր — ռեժիսոր
«Օսկար» մրցանակ լավագույն խաղարկային կարճամետրաժ ֆիլմի համար
1953՝ Անհետացող պրերիաներ — ռեժիսոր
«Օսկար» մրցանակ լավագույն լիամետրաժ վավերագրական ֆիլմի համար
1985՝ Սպիտակ պարապուտը — ռեժիսոր
«Օսկար» մրցանակ լավագույն խաղարկային կարճամերտաժ ֆիլմի համար
1985՝ Գրանդ Կանյոն — ռեժիսոր
«Օսկար» մրցանակ լավագույն կարճամետրաժ ֆիլմի համար


== Ծանոթագրություններ ==
Սենտ Մարի Լոմոն

Սենտ Մարի Լոմոն (ֆր.՝ Sainte-Marie-Laumont), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 611 մարդ, բնակչության խտությունը` 39.14 մարդ/կմ²։ Բնակավայրը զբաղեցնում է 15.61 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 403 աշխատունակ (15-64 տարեկան)  բնակիչ, որոնցից ակտիվ էին 317-ը, իսկ ոչ ակտիվները` 86։ Ակտիվության ցուցանիշը կազմում է 78,7 %։ 317 աշխատունակ մարդկանցից աշխատել է 300 անձ (161 տղամարդ և 139 կին)։ Գործազուրկ են եղել 17 անձ (7 տղամարդ և 10 կին)։ 86 անաշխատունակներից 23-ը եղել են աշակերտներ կամ ուսանողներ, 44-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռաֆայել Մոնեո

Խոսե Ռաֆայել Մոնեո Վալյես (անգլ.՝ José Rafael Moneo Vallés, մայիսի 9, 1937(1937-05-09)[…], Տուդելա, Նավառա, Իսպանիա), իսպանացի ճարտարապետ։ Արժանացել է Պրիցկերի ճարտարապետական մրցանակի։


== Կյանքն ու գործունեությունը ==
Ծնվել է Իսպանիայի Տուդելա քաղաքում։ Սովորել է Մադրիդի տեխնիկական համալսարանում, որտեղ 1961 թվականին ստացել է ճարտարապետի կոչում։ Նախագծել է Մասաչուսեթսի Վելեսլի քոլեջի թանգարանի և Հյուսթոնի գեղարվեստի թանգարանի շենքերը։ Նրա նախագծով է կառուցվել նաև Ռոդ Այլենդի Դիզայնի դպրոցի շենքը։ 2010 թվականին բացվել է Կոլումբիայի համալսարանի` Մոնեոյի նախագծով կառուցված մասնաշենքը։ Ճարտարապետի վերջին աշխատանքը Փրինսթոնի համալսարանի` Նյարդաբանության ինստիտուտի շենքն է, որ բացվել է 2013 թվականի դեկտեմբերին։ 2012 թվականին Մոնեոն ստացել է Աստուրիայի արքայադստեր մրցանակ։ Ժյուրիի կարծիքով Մոնեոն ունիվերսալ բնույթի ճարտարապետ է, որի աշխատանքները հարստացնում են քաղաքային տարածությունները այնպիսի գործերով, որոնք բծախնդիր են ու հանդարտ։ Լինելով արհեստավարժ` նա ամեն մի նախագծի վրա իր հետքն է թողնում` համադրելով գեղագիտական ու ֆունկցիոնալ գործառույթները հատկապես ընդարձակ տարածություններում։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Ռաֆայել Մոնեոյի աշխատանքները Archived 2005-06-05 at the Wayback Machine.
Ռաֆայել Մոնեոն Պրիցկերի ճարտարապետական մրցանակի կայքում Archived 2005-08-20 at the Wayback Machine.
Համառոտ կենսագրություն
Բրոդվեյ (փողոց)

Անվան այլ կիրառումների համար տե՛ս՝ Բրոդվեյ (այլ կիրառումներ)Բրոդվեյ (անգլ.՝ Broadway), Նյու Յորքի ամենաերկար փողոցի անվանումը (ավելի քան 25 կմ), ձգվում է Մանհեթենով, Բրոնքսով և շարունակվում է հյուսիսային փոքրիկ քաղաքներով մինչև Նյու-Յորքի Օլբանի քաղաքը։ Նյու-Յորքի խոշոր փողոցներից հնագույնը, սկիզբ է առնում Նոր Ամստերդամ կոչվող բնակավայրից։ Անվանումը՝ «լայն փողոց» (հոլ.՝ Breede weg) տրվել է Նոր Նիդերլանդների նահանգապետ Պյոտր Մինեյտայի կողմից։ Նոր Նիդերլանդների՝ Անգլիային անցնելուց հետո 1667 թվականին այն բառացի թարգմանվել է անգլերեն և վերածվել Broadway–ի։
Իրականում Նյու–Յորքում Բրոդվեյ անունով չորս փողոց կա։ Այս անունով փողոցներ կան նաև Բրուկլինում, Կվինսեում, Ստատեն–Այլենդում։ Սակայն լայն ճանաչում ունեցավ հատկապես մանհեթենյան Բրոդվեյը։
Բրոդվեյ փողոցը խախտում է Մանհեթենի հատակագիծը։ Ինչպես Նյու–Յորքի շատ այլ փողոցներ, այն միակողմանի է։ Բրոդվեյն անվանում են բիզնեսի փողոց, քանի որ այնտեղ են գտնվում մեծ քանակությամբ գրասենյակներ և ձեռնարկություններ։
Բրոդվեյը գտնվում է հայտնի Թատերական թաղամասում, այդ պատճառով փողոցը դարձել է ամերիկյան թատերական արվեստի հոմանիշը։ Բրոդվեյը նաև ամենահեղինակավոր տոնավաճառների փողոցն է։ Այն ցուցահանդեսները, որոնց չի հաջողվում գտնվել Բրոդվեյում, կոչվում են «Օֆֆ–Բրոդվեյ»։ Բրոդվեյում է գտնվում հայտնի Մետրոպոլիտեն օպերա թատրոնը։


== Պատմություն ==
Սկզբում Բրոդվեյը արահետ էր, որը գալարվում էի ճահիճների և Մանհեթենի լեռների արանքով։ Հոլանդական եկվորների շնորհիվ արահետը շուտով դարձավ կղզու գլխավոր ճանապարհը՝ ձգվելով Նոր Ամստերդամից մինչև հարավային ափ։ Այս փողոցի մասին 1642 թվականին հոլանդացի հետազոտող և բիզնեսմեն Դեյվիդ դե Վրիզը հիշատակել է իր ուղեգրություններում։ Հոլանդացիները անվանում էին այն «Heerestraat», որը թարգմանաբար նշանակում է «լորդերի փողոց»։ 18–րդ դարի կեսերին փողոցի մի մասը, այն, որ այսօր հայտնի է Ներքին Մանհեթեն անունով, կոչվում էր Գրեյթ Ջորջ–Սթրիթ։ Հետագայում փողոցի մյուս հատվածները կրեցին տարբեր անվանումներ, բայց 1899 թվականի փետրվարի 14–ից ամբողջ փողոցը կրում է Բրոդվեյ անունը։


== Ուղղությունը ==

Բրոդվեյը ձգվում է ամբողջ Մանհեթենով, Բոուլինգ–Գրին պուրակից մինչև կղզու հյուսիսային ծայրը։


== Մեջբերումներ Բրոդվեյի վերաբերյալ ==


== Տես նաև ==
Բրոդվեյի թատրոն


== Ծանոթագրություններ ==
Օսինովեց (գյուղ, Բորովիչսկի շրջան)

Անվան այլ կիրառումների համար տե՛ս՝ ՕսինովեցՕսինովեց (ռուս.՝ Осиновец), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամենակարճահասակ մարդկանց ցանկ

Սույն հոդվածում ներկայացված են իրենց զբաղմունքի ոլորտում կամ կյանքի ընթացքում գրանցված ամենակարճահասակ մարդիկ աշխարհում։


== Տղամարդիկ ==
      Մահացած
      Կենդանի

		


== Կանայք ==
      Մահացած
      Կենդանի
      Ենթակա վիճարկման


== Այլ կատեգորիաներ ==
      Մահացած
      Կենդանի


== Ամենակարճահասակ մարդիկ ըստ ոլորտի ==


=== Դերասաններ ===
      Մահացած
      Կենդանի

		


=== Գրողներ ===
      Մահացած
      Կենդանի


=== Մարզիկներ ===
      Մահացած
      Կենդանի

		
		
		
		


=== Քաղաքական գործիչներ ===
      Մահացած
      Կենդանի

		
		
		
		
		


== Տե՛ս նաև ==
Ամենաբարձրահասակ մարդկանց ցանկ


== Ծանոթագրություններ ==
Ժան Մարե

Ժան Ալֆրեդ Վիլեն Մարե (անգլ.՝ Jean Alfred Villain-Marais , դեկտեմբերի 11, 1913(1913-12-11)[…], Շերբուր - նոյեմբերի 8, 1998(1998-11-08)[…], Կանն), ֆրանսիացի դերասան, բեմադրիչ, գրող, նկարիչ, քանդակագործ
։ Հանդիսատեսին հայտնի է «Կոմս Մոնտե Քրիստո», «Ֆանտոմաս», «Ֆանտոմասը կատաղել է», «Ֆանտոմասն ընդդեմ Սքոտլանդ Յարդի» և «Կապիտան Ֆրակաս» ֆիլմերից։


== Կենսագրություն ==
Ժան Մարեն ծնվել է 1913 թվականի դեկտեմբերի 11-ին Ֆրանսիայի Շերբուր քաղաքում։
Խաղում էր արկածային ֆիլմերում, կերտում էր խիզախ հերոսների կերպարներ, մշտապես գտնվելով ֆիզիկական լավ վիճակում՝ կատարում էր տարբեր հնարքներ, կռվում էր սուսերով, ձի էր հեծնում, թռչում էր պատուհաններից և կամուրջներից։ Ռեժիսորները հատուկ այնպես էին նկարահանում կադրը, որ երևար՝ դերասանն ինքն է կատարում հնարքը։ Լավագույն դերակատարումներից են ռոմանտիկ ասպետները և անվախ ավանտյուրիստները։
Դերասանությունից զատ՝ նաև տաղանդավոր քանդակագործ, գեղանկարիչ և պոետ էր։ Պաբլո Պիկասոն, տեսնելով Մարեի որոշ վաղ քանդակներ, զարմանում է, թե ինչպես կարող է քանդակագործի նման տաղանդ ունեցող մեկը «իր ժամանակը վատնել կինոյի ինչ-որ նկարահանումների և թատրոնում աշխատելու վրա»։ 1989 թվականին Փարիզի Մոնմարտր թաղամասում բացվեց գրող Մարսել Էմեի հուշարձանը, որի հեղինակը նրա ընկեր Ժան Մարեն էր։ Բրոնզե այս հուշարձանն առավել հայտնի է «Մարդ, որն անցնում է պատի միջով» անվամբ և ներկայացնում է հեղինակի համանուն պատմվածքից մի հատված։
1995 թվականի սեպտեմբերին Ժան Մարեն բնորդն է եղել ռուս նկարիչ Գեորգի Շիշկինի, նաև Փարիզում այցելել է նկարչի ցուցահանդեսը։
Թեև Երկրորդ համաշխարհային պատերազմի ժամանակ ամուսնացել է դերասանուհի Միլա Պարելիի հետ, սակայն 2 տարի անց ամուսնալուծվել են։ Մարեն համասեռամոլ էր և մոտ 20 տարի նրա զուգընկերն էր պոետ և կինոռեժիսոր Ժան Կոկտոն, որի ֆիլմերում էլ սկսել է իր կարիերան։ Զույգի առավել հայտնի աշխատանքներից է «Օրփեոս»ը՝ հին հունական առասպելի ժամանակակից մեկնաբանությունը մի պոետի մասին, որը դժոխք է իջնում իր կնոջ ետևից։
Նկարահանվել է 107 ֆիլմերում։ Ինչպես և Բելմոնդոն՝ համարվում է այն քիչ դերասաններից մեկը, որը գրեթե միշտ ինքն է կատարել հնարքները ֆիլմերում։
Մահացել է 1998 թվականի նոյեմբերի 8-ին՝ 85 տարին չբոլորած։ Թաղված է Վալորիսի Հին գերեզմանոցում։


== Ֆիլմագրություն ==


=== Դերակատարումներ ===


== Ծանոթագրություններ ==


== Արտաքին հղումներ ==
Պատկերասրահ՝ նվիրված Ժան Մարեին և Ժան Կոկտոյին Archived 2021-02-27 at the Wayback Machine. (ռուս.)
Ռուս գեղանկարիչ Գեորգի Շիշկինը նկարում է Ժան Մարեին (ռուս.)
Մոնակոյի նամականիշ՝ Ժան Մարեի պատկերով Archived 2013-11-13 at the Wayback Machine.
Խորխե Բուկայ

Խորխե Բուկայ (իսպ.՝ Bucay Jorge, հոկտեմբերի 30, 1949(1949-10-30), Բուենոս Այրես, Արգենտինա), արգենտինացի հոգեբան, հոգեբանական գրքերի հեղինակ։


== Կենսագրություն ==
Ծնվել է 1949 թվականին Բուենոս-Այրեսի մերձակա տարածքում, համեստ ընտանիքում։ Սկսել է աշխատել 13 տարեկանից։ Գրքերից մեկում Բուկայը իր մասին ասում է հետևյալը. «Ես փողոցում գուլպաներ էի վաճառում, ծաղրածու եմ եղել ու տաքսիստ, աշխատել եմ ապահովագրական ընկերությունում։ Արդյունքում՝ միջին խավի ընտանիքի տղան դարձավ բժիշկ, հոգեբան, դասավանդող, հեռուստահաղորդումներ և ռադիոհաղոդումներ վարող, գրքերի հեղինակ»։
1973 թվականին Բուկայը ավարտել է Բուենոս-Այրեսի համալսարանի բժշկական ֆակուլտետը, 30 տարի աշխատել է հոգեբան և հոգեվերլուծաբան։ Նա Պիրովանո կլինիկայի աշխատակիցն է, աշխատել է նաև Սանտա Մոնիկա կլինիկայում։
Այսօր բժիշկ Բուկայը ապրում է Մեքսիկայում, իրեն համարում է «պրոֆեսիոնալ ոգևորող», չնայած թերապևտիկ գործունեությամբ այլևս չի զբաղվում։ Նա իրեն նվիրել է գրքեր գրելուն, որոնք նա անվանում է բժշկական գործիքներ և բժշկության դասերի կոնֆերանսներ։ Բացի դրանից, հրապարակում է Իսպանիայում, Եվրոպայում և Լատինական Ամերիկայում հանրահայտ Մենտե Սանա (Առողջ հոգի) ամսագիրը։


== Ճանաչում ==
Խորխե Բուկայը համարվում է Արգենտինայի ժամանակակից գրականության աստղ։ Նրա գրքերը թարգմանվել  են աշխարհի 18 լեզուներով, իսկ գրքերի ամբողջ տպաքանակը գերազանցում է 2 միլիոնը։ Խորխե Բուկայի իսպանական տպագրողները ասում են, որ իսպանական հասարակական տրանսպորտում ամեն օր կարելի է հանդիպել 1-3 մարդու, ովքեր տարված կարդում են բժիշկ Բուկայի գրքերը։
2006 թվականին նրա «Պատգամավոր» գիրքը ստացավ Տորրեվեխի քաղաքի մրցանակ՝ որպես լավագույն իսպաներեն վեպ։ 
Խորխե Բուկայի ստեղծագործությունները աչքի են ընկնում գրավիչ սյուժեով, հումորով և իմաստությամբ։ Դրանք ուղղակի հասարակ գրքեր չեն, դրանք իսկական վեպեր են, որոնց հիմքում հյուսված են պատմություններ, հեքիաթներ, առակներ։ Բուկայի գրքերը լավատեսություն են ներշնչում և օգնում են ապրել, սիրել և հասկանալ ինքդ քեզ։ Այնպիսի թեմա չկա, որ Բուկայի գրքերում չհանդիպի՝ դեպրեսսիա, նյութական խնդիրներ, ընտանեկան կոնֆլիկտներ, սիրո բացակայություն, ընտանիքից կախվածություն...
Ինչպես շեշտում են քննադատները. «Այս իմաստուն և լավատես մարդը անխոս տիրապետում է դժվարի մասին հեշտ գրելու կարողությանը։ Նրա գրքերը կարդալը նույնն է, ինչ այցելել հոգեբանին»։


== Արտաքին հղումներ ==
Բուկայի անձնական կայք
Swae Lee

Խալիֆ Մալիկ Իբն Շաման Բրաուն (հունիսի 7, 1993(1993-06-07), Ինգլվուդ, Լոս Անջելես շրջան, Կալիֆոռնիա, ԱՄՆ), հայտնի է Սուեյ Լի կեղծանվամբ, ամերիկացի ռեփեր, երգիչ և երգերի հեղինակ։ Նա Rae Sremmurd հիփ հոփ զուգերգի անդամ է, խմբի մյուս անդամն իր եղբայրն է՝ Slim Jxmmi-ն։ 2017 թվականին մասնակցել է French Montata-ի «Unforgettable» երգում, որը մտել է Billboard Hot 100 առաջին եռյակում։ Նրա առաջին ստուդիական ալբոմը՝ Swaecation-ը թողարկվել է 2018 թվականի մայիսի 4-ին։
Ավելի ուշ, նա հայտնվել է «Sunflower» սինգլում, որը «Spider-Man: Into the Spider-Verse» մուլտֆիլմի սաունդթրեքն է։ Այն հասել է առաջին հորիզոնականին հոթ100-ում։


== Կենսագրություն և գործունեություն ==
Խալիֆ Մալիկ Իբն Շաման Բրաունն ծնվել է Կալիֆոռնիա նահանգի Ինգլվուդ քաղաքում միայնակ մոր ընտանիքում, որն աշխատում էր ԱՄՆ-ի պաշտպանության բանակում։ Բրաունը մեծացել է Միսիսիպի նահանգի Տուպելո քաղաքում և սկսել է երաժշտությամբ զբաղվել իր եղբայր Սլիմ Ջքսմիի և Լիլ Պանցի հետ դպրոցի վերջին տարիներին որպես Dem Outta St8 Boyz։
Միջնակարգ դպրոցն ավարտելուց հետո Բրաունն իր եղբոր՝ Սլիմ Ջքսմիի հետ վերապրել է անտունության մի շրջան, երբ նրանք սքվոթինգով  գոյատևել են լքված տանը։ 2013 թվականին նա և Սլիմը որպես Rae Sremmurd պայմանագիր են ստորագրել EarDrummers Entertainment լեյբլի հետ։ Այդ ժամանակից ի վեր նրանք EarDrummers լեյբլի համար թողարկել են 3 ստուդիական ալբոմ՝ SremmLife, SremmLife և SR3MM։
2015 թվականի մարտին Լին եղել է Mike Will Made It սինգլի կատարողներից մեկը «Drinks on Us» անվան տակ, որտեղ նաև մասնակցել են Future և The Weeknd։
2017 թվականի ապրիլին Լին մասնակցել է French Montata-ի «Unforgettable» սինգլին։ Երգը հասել է առաջին հորիզոնականին։
2018 թվականի մայիսի 4-ին՝ 2016 թվականի օգոստոսից մոտ 2 տարի հետո, Լին թողարկել է իր առաջին ալբոմը՝ Swaecation։
2018 թվականի հոկտեմբերին նա երգել է Էլլի Գոլդինգի և Դիպլոյի «Close to Me[en]» սինգլում։
2018 թվականի նոյեմբերի 3-ին Լին մասնակցել է Փոսթ Մեյլոնի «Sunflower» սինգլում, «Spider-Man: Into the Spider-Verse» ֆիլմի համար։ Այն դարձել է Փոսթիի համար երրորդը և որպես մենակատար Լիի համար առաջինը, որը հասել է Billboard Hot 100-ի առաջին հորիզոնականին։
2019 թվականի մայիսին նա համագործակցել է Մադոննայի հետ «Crave» սինգլում։


== Սկավառակագրություն ==


=== Ստուդիական ալբոմներ ===
Swaecation  (2018)


== Մրցանակներ և անվանակարգներ ==


=== Գրեմմի ===


=== MTVU Woodie Awards ===


=== Soul Train Music Awards ===


== Ծանոթագրություններ ==
Շելյուգի

Շելյուգի (ուկրաիներեն՝ Шелюги), գյուղ Ուկրաինայի Զապորոժիեի մարզի Ակիմովկայի շրջանում։ Հիմնադրվել է 1873 թվականին։
2001 թվականի տվյալներով Շելյուգի գյուղում բնակվում էր 1 362 մարդ։ Բնակավայրը զբաղեցնում է 8239 կմ² տարածք։ Բնակչության խտությունը կազմում էր 165,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալյանիչնիկի

Պալյանիչնիկի (ուկրաիներեն՝ Паляничники), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1675 թվականին։
2001 թվականի տվյալներով Պալյանիչնիկի գյուղում բնակվում էր 42 մարդ։ Բնակավայրը զբաղեցնում է 0,69 կմ² տարածք։ Բնակչության խտությունը կազմում էր 60,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
DNA (երգ)

«DNA», երգ ամերիկյան հիփ-հոփ ժանրի արտիստ, հեղինակ կատարող Քենդրիկ Լամարի երգը, որի տեսահոլովակը թողարկվել է 2017 թվականի ապրիլի 18-ին որպես նրա DAMN. չորրորդ ստուդիական ալբոմի երկրորդ սինգլ։ Անգլիական UK Singles Chart հիթ-շքերթում երգը հասել է 18 հորիզոնականին։ Տեսահոլովակում նկարահանվել է ամերիկացի հայտնի դերասան Դոն Չիդլը։


== Պատմություն ==
Բրիտանական UK Singles Chart հիթ-շքերթում «DNA»-ը հասել է 18-րդ հորիզոնական։ Երգն ստացել է դրական արձագանքներ այնպիսի պարբերականների երաժշտական քննատարների կողմից, ինչպիսիք են՝ Vice, Entertainment Weekly, The Telegraph։


== Երաժշտական տեսահոլովակ ==
Տեսահոլովակը թողարկվել է 2017 թվականի ապրիլի 18-ին։ Ռեժիսորները եղել են Nabil-ը և The Little Homies-ը։ Տեսահոլովակում նկարահանվել է ամերիկացի հայտնի դերասան Դոն Չիդլը։ Դեռ իր թողարկումից առաջ տեսահոլովակն արժանացել է քննադատների դրական գնահատականին։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «DNA» տեսահոլովակը Յութուբում
Մալթան Մանկական Եվրատեսիլ երգի մրցույթում

Մալթան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝2003 թվականից։
2011 թվականին Մալթան հրաժարվեց մասնակցությունից։ 2013-ին Մալթան վերադարձավ մրցույթ և կարողացավ հաղթել։ 2 տարի անց 2015 թ. Մալթան կրկին հաջողության հասավ, ստանալով ռեկորդային 185 միավոր։ Մալթան այն 3 երկրներից մեկն է, որին հաջողվել է մրցույթում հաղթել 2 անգամ։
Կիկո Կասիլյա

Կիկո Կասիլյա (իսպ.՝ Francisco Casilla Cortés, հոկտեմբերի 2, 1986(1986-10-02), Ալկովեր, l'Alt Camp, Կամպ դե Տառագոնա, Tarragona Province, Կատալոնիա, Իսպանիա), իսպանացի ֆուտբոլիստ, Ռեալ Մադրիդի դարպասապահ։


== Կարիերա ==
Կիկոն իր ֆուտբոլային կրթությունը ստացել է Խիմնաստիկի և Ռեալ Մադրիդի կազմերում, իսկ ապա սկսել է խաղալ Ռեալ Մադրիդի երկրորդական թիմում։ Այնտեղ նա երրորդ դարպասապահն էր և այդ պատճառով Կիկոն որոշեց չերկարաձգել պայմանագիրը սերուցքայինների հետ և 2007 թվականին ազատ գործակալի կարգավիճակով տեղափոխվեց Էսպանյոլ։ 2007/2008 մրցաշրջանում խաղում էր առաջին թիմի երկրորդ կազմում, իսկ առաջին կազմում անցկացրեց ընդամենը 4 հանդիպում։ Պրիմերայում դեբյուտը տեղի ունեցավ 2008 թվականի հունվարի 20-ին Վալյադոլիդի դեմ հանդիպման ժամանակ։ Հաջորդ երկու մրցաշրջանները Կիկոն վարձավճարով անցկացրեց Կադիսեյում։ Հետո նրան վարձավճարով ուղարկեցին Կարտախեն։ 2011/2012 և 2012/2013 մրցաշրջաններում հիմնական կազմում խաղում էր ռոտացիայով, իսկ թիմի «առաջին համարը» դարձավ միայն 2013/2014 մրցաշրջանում։


== Ծանոթագրություններ ==


== Արտաքին հղումներ ==
Կասիլյայի պաշտոնական Տվիտերի էջը
Կասիլյայի պաշտոնական Ինստագրամի էջը
Կասիլյան transfermarkt-ում
Կասիլյան soccerbase.com-ում
Կասիլյան WhoScored.com կայքում
Կասիլյան Ռեալ Մադրիդի պաշտոնական կայքում
Կասիլյան ՈՒԵՖԱ-ի պաշտոնական կայքում
Կասիլյան ՖԻՖԱ-ի պաշտոնական կայքում(չաշխատող հղում)
Կոպա (գյուղ, Կիռգեսաառե շրջան)

Կոպա (էստ․՝ Kopa), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սոոալուստե

Սոոալուստե (էստ․՝ Sooaluste), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չելաչ

Չելան  (ռուս.՝ Челач), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի ձախ ափին՝ 30 կմ հեռավորության վրա։ Գետի երկարությունը կազմում է 73 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059478
Կոդը ըստ հիդրոլոգիական հետազոտության (ՌԴ) — 103005947
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վալգուարներա Կարոպեպե

Վալգուարներա Կարոպեպե (իտալերեն՝ Valguarnera Caropepe), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 8642 մարդ, բնակչության խտությունը 960 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 94019։ Հեռախոսային կոդ՝ 0935։
Բնակչության հովանավոր համարվում է Սուրբ Քրիստոֆորը։ Ամեն տարի տոնը նշվում է օգոստոսի 25-ին։


== Արտաքին հղումներ ==
http://www.comune.valguarnera.enna.it/ Archived 2005-06-15 at the Wayback Machine.
Հայաստանի թագավորական կուսակցություն

Հայաստանի Թագավորական կուսակցություն, հասարակական-քաղաքական կազմակերպություն։ 1988-1992 թթ. գործել է առանց գրանցման, 1992-2006 թթ.` ՀՀ արդարադատության նախարարության գրանցումով։ Գործունեությունը դադարեցվել է 2006 թ-ին` դատարանի որոշմամբ։


== Պատմություն ==
Հիմնադրվել է 1988 թ-ի մայիսին համախոհների կողմից՝ Անբերդի ֆոնդ հասարակական կազմակերպության հիմքի վրա։ 1991 թ-ի փետրվարի 26-ին գումարված հիմնադիր ժողովում կուսակցության նախագահ է ընտրվել Տիգրան Պետրոսյանցը։ Ծրագրով, որ առաջին անգամ հրատարակվել է Անբերդի ֆոնդ հասարակական կազմակերպության «Անբերդ» պաշտոնաթերթում (1989 թ.), նախատեսվում էր Հայաստանում վերականգնել միապետական կառավարման վարչաձևը։ 1991 թ. վերջին Ծրագիրը և կանոնադրությունը ներկայացվել է ՀՀ արդարադատության նախարարություն՝ գրանցման համար։ Գրանցվել է 1992 թ-ի ապրիլի 15-ին։ Հայտարարություններով, քաղաքական ակցիաներով մասնակցել է Հայաստանում ծավալված քաղաքական գործընթացների, տարբեր մակարդակների ընտրությունների։
Տիգրան Պետրոսյանցը 1991-ին կուսակցության կողմից ընտրվել է Ապարանի շրջանային խորհրդի պատգամավոր։ Կուսակցությունից Երևան քաղաքի տարբեր ընտրատարածքներում Տիգրան Պետրոսյանցը, Վարդգես Հայրապետյանը, Գագիկ Սարգսյանցը առաջադրվել են ՀՀ Գերագուն խորհրդի պատգամավորության թեկնածուներ։ 1995-ին կուսակցությունը, համամասնական ցուցակով հայտ է ներկայացրել ՀՀ Ազգային ժողովի ընտրություններին մասնակցելու համար։ Պահանջվող 18.000-ի դիմաց հավաքել է ավելի քան 26 հազար ստորագրություն, բայց նկատված սխալների պատճառով հանվել է ընտրապայքարից։ Կուսակցությունն իր գաղափարախոսությունը տարածել է «Անբերդ» պաշտոնաթերթի միջոցով։ 2004-ին կուսակցությունը վերագրանցման հայտ չի ներկայացրել և 2006-ին դատարանի որոշմամբ փակվել է։


== Նախագահներ ==
1988-1993 թթ-ին՝ Տիգրան Պետրոսյանց,
1993-2002 թթ-ին՝ Մելանյա Պետրոսյանց,
2002-2006 թթ-ին՝ Տիգրան Պետրոսյանց։


== Գրականություն ==
Гаяане Арустамян, Вместо республики - королевство։ предлагает президент Королевской партии Армении. Газета, , Республика Армения, , . 07.10.1992 г., но. 195, ст. 3. /հարցազրույց ՀԹ կուսակցության նախագահ Տիգրան Պետրոսյանցի հետ/։
«ԱԶԳ» ՕՐԱԹԵՐԹ #226, 09-12-2003(չաշխատող հղում)
Ավետիս Բաբաջանյան, ՀՀ-ն կդառնա թագավորություն, Հայկական ժամանակ, 2013 թ., դեկտեմբերի 5։
Իվան Ֆիգուրովսկի

Իվան Վլադիմիրովիչ Ֆիգուրսկի (ռուս.՝ Иван Владимирович Фигуровский, 1865 - 1940), ռուս կլիմայագետ, աշխարհագրագետ։
Հիմնական ուսումնասիրությունները վերաբերում են Կովկասի կլիմայական առանձնահատկությունների վերլուծությանը, Կովկասի կլիմաների դասակարգման և կլիմայական ու ֆիզիկաաշխարհագրական շրջանացման հարցերին։ Այդ աշխատանքներում վերլուծվում և ամփոփվում են նաև Հայաստանին վերաբերող նյութերը։ Հատուկ աշխատություն ունի Հայաստանի կլիմայի վերաբերյալ՝ «Հյուսիս-արևելյան Հայաստանի և հարևան շրջանների կլիմայական ակնարկ» (1920)։
Դա Հայաստանի կլիմային նվիրված առաջին մենագրությունն է։ Մասնակցել է Կուր-Արաքսի ավազանի ջրային ռեսուրսների օգտագործման հանձնաժողովի աշխատանքներին։
Ցրտնոտի կամուրջ

Ցրտնոտի կամուրջ, միակամար կամուրջ Արցախի Հանրապետության Շահումյանի շրջանի Քարվաճառի ենթաշրջանում, Ցրտնոտ գյուղից 1,5 կմ հյուսիս-արևմուտք, Ցրտնոտ և Խոլոզանց գյուղատեղիների միջև, Թարթառ գետի վրա։


== Պատմություն ==
Ցրտնոտի կամուրջի մասին պատմական տեղեկությունները բացակայում են։ Ցրտնոտ և Խոլոզանց գյուղերը հիշատակվում են Դադիվանքի վիմագրերում և 1763 թվականի կալվածացուցակում՝ վանքապատկան այլ գյուղերի հետ միասին։ Քարվաճառի շրջանում քոչվոր ցեղերի՝ քրդերի հաստատումից հետո երկու գյուղերը ստանում են նոր անվանումներ, որոնք հների աղավաղված և թարգմանված ձևերն են՝ Սոյուղբուլաղ (Ցրտաղբյուր) և Խոլազեյ-Ալխասլը։


== Նկարագրություն ==
Կամուրջը միաթռիչք է, կառուցված է անմշակ քարերով՝ հատկապես գետաքարով և կրաշաղախով։ Կամուրջի անցուղու լայնությունը 2,05 մետր է, թռիչքը՝ 7,10 մետր։ Հիմք ընդունելով կամուրջի շինարարական առանձնահատկությունները և համեմատություն անելով այլ կամուրջների հետ՝ հուշարձանագետ Սամվել Կարապետյանը կամուրջը թվագրում է մոտավորապես 13-16-րդ դարերով։


== Ներկա վիճակ ==
Կամուրջն Արցախյան պատերազմների ժամանակ չի տուժել, 44-օրյա պատերազմից հետո Քարվաճառի ադրբեջանական օկուպացումից հետո կանգուն է մնացել։ Կամուրջը 1980-ականների կեսերին սոյուղբուլաղցի ադրբեջանացած քրդերը «նորոգել են»՝ բետոնի շերտով ծածկելով անցուղու ամբողջ հատվածը և դրանով ավելացնելով թաղի ծանրությունը։


== Ծանոթագրություններ ==
Սիրուշ Մաճկալյան

Սիրուշ Շամիրի Մաճկալյան (1917, Տավուշ, Հայաստան - 1943), հայ մանկավարժ։ Հայրենական մեծ պատերազմի մասնակից։


== Կենսագրություն ==
Սիրուշ Մաճկալյանը ծնվել է 1917 թվականին, Շամշադինի շրջանի Թովուզ գյուղում։ Վաղ հասակից զրկվել է մորից և տեղափոխվել Երևան։ Ավարտել է միջնակարգ դպրոցը և ընդունվել է Երևանի մանկավարժական ինստիտուտի լեզվագրական ֆակուլտետը, որն ավարտել է 1941 թվականին։ Աշխատել է որպես ֆաբգործուսի տնօրենի տեղակալ, ընտրվել է ՀԼԿԵՄ Կենտկոմի անդամ։
1941 թվականին Մաճկալյանը կամավոր մեկնել է բանակ։ Կռվել է Հարավային ռազմաճակատում, մասնակցել Վորոնեժի, Խարկովի, Դոնի Ռոստովի ազատագրման մարտերին։ 1943 թվականի հունվարի 18-ին հարազատներին ու բարեկամներին ուղղված նամակներում հուսադրել է, որ շուտով ժամանակավոր դժվարությունները կանցնեն և հուշ կդառնան, հայրենիքը կազատագրվի ոսոխ թշնամուց։ 1943 թվականի մարտի վերջին Ուկրաինայի գյուղերից մեկում Սիրուշ Մաճկալյանը և Արփիկ Հարությունյանը ստանում են թշնամու թիկունքում գործելու հատուկ առաջադրանք։ Մարտական առաջադրանքը կատարելիս Սիրուշը գլխից ծանր վիրավորվել է և տեղափոխվել Սումիի մարզի Մոգրեբեց գյուղ, որտեղ և մահացել է։ 


== Մահ ==
Սիրուշ Մաճկալյանը մահացել է 1943 թվականին, Մոգրեբեց գյուղում։


== Հիշատակ ==
Մոգրեբեց գյուղի եղբայրական գերեզմանատան հուշարձան-կոթողի վրա գրված զոհվածների ցուցակում կա նաև Սիրուշ Շամիրի Մաճկալյանի անունը։


== Պարգևներ ==
Սիրուշի ծառայությունները բարձր են գնահատվել կառավարության կողմից։ Նա պարգևատրվել է «Խիզախության համար» և մի շարք այլ մեդալներով ու շնորհակալագրերով։

«Խիզախության համար» մեդալ


== Ծանոթագրություններ ==